**Министерство на земеделието, храните и горите**

### Проект

### Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г. (обн., ДВ, бр. 93 от 2018 г.)

**§ 1.** В чл. 5 се правят следните изменения и допълнения:

1. Алинея 2 се изменя така:

„(2) За дейностите по ал. 1, т. 1 одобрените кандидати получават обезщетение за загуба на доход под формата на парично обезщетение, което компенсира загубата на доходи в периода до встъпване в плододаване на новосъздадените лозови насаждения за определен период от време, който не надвишава две последователни винарски години, с цел полагане на грижи за насажденията и опазване на околната среда.“.

1. Създава се нова алинея 3:

„(3) За дейностите по ал. 1, т. 2 одобрените кандидати получават обезщетение за загуба на доход в една от следните форми:

 1. разрешение за едновременно отглеждане на стари и нови лозови насаждения за определен период от време (отложено изкореняване), който не надвишава периода на валидност на разрешенията за презасаждане (три години);

 2. парично обезщетение, което компенсира загубата на доходи в периода до встъпване в плододаване на новосъздадените лозови насаждения за определен период от време, който не надвишава две последователни винарски години, с цел полагане на грижи за насажденията и опазване на околната среда.“

1. Досегашната ал. 3 става ал. 4.

**§ 2.** В чл. 6, ал. 2, т. 2 накрая се добавя: „освен в случаите, когато той действително и окончателно е поет от бенефициент, различен от данъчно незадължени лица, посочени в чл. 13, ал. 1 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (OB, L 347/1 от 11.12.2006 г.); За да бъде допустим за подпомагане невъзстановимия ДДС, експерт-счетоводител или задължителен одитор на кандидата следва да докаже, че ДДС не е бил възстановен и се вписва като разход в сметките на кандидата.“.

**§ 3.** В чл. 7 се правят следните допълнения:

1. В ал. 1 след думите „лозарския регистър“ се добавя „като гроздопроизводители с регистрирани лозарски стопанства по реда на Закона за виното и спиртните напитки“.

2. Създава се ал. 3:

**„**(3) Кандидатите по ал. 1, които се явяват възложители по смисъла на Закона за обществените поръчки, провеждат съответните процедури за избор на изпълнител за дейностите по проекта.“.

**§ 4.** В чл. 8, ал. 4 думите „ал. 2, т. 2“ се заменят с „ал. 2 и ал. 3, т. 2“.

**§ 5.** В чл. 12, се създава ал. 12:

„(12) При подаване на заявлението ползвателят на помощта осигурява оригиналите на всички документи, включително и тези, за които се изискват копия, като удостоверява съответствието на представените копия със заверка „Вярно с оригинала“. Служителят, приемащ документите, сверява предоставените копия с оригиналните документи. Когато оригиналният документ е на чужд език, се прилага и превод на български език от заклет преводач.“.

**§ 6.** В чл. 14 се създава ал. 4:

„(4) Кандидатите по чл. 7, ал. 3 провеждат обществени поръчки за избор на изпълнител/и на дейностите по проекта след подписване на договор за предоставяне на финансова помощ. В едномесечен срок от представяне на документите за проведената обществена поръчка ДФЗ сключва допълнително споразумение към договора по ал. 1 за вписване на избран/и изпълнител/и след одобряване на проведената обществена поръчка. Дейностите по проекта се изпълняват от изпълнител/ите посочен/и в допълнителното споразумение.“.

**§ 7.** В чл. 15 се правят следните изменения и допълнения:

1. Създава се нова ал. 4:

„(4) Авансово плащане за кандидати по чл. 7, ал. 3 може да бъде заявено до 2 месеца от датата на сключване на допълнително споразумение по чл. 14, ал. 4, но не по-късно от 20 септември на съответната финансова година.“.

1. Досегашната ал. 4 става ал. 5.

§ 8. В чл. 16 се правят следните изменения и допълнения:

1. В ал. 8 думите „ал. 5” се заменят с „ал. 6“.

2. Вал. 11 след думите „ал. 3“ се добавя „и 4“.

**§ 9.** В чл. 18 се създава ал. 6:

„(6) В заповедта по ал. 5 за кандидат по чл. 7, ал. 3 се посочва основанието за налагане на финансовата корекция и приложимия й размер, които се определят съгласно Насоките за определяне на финансови корекции, които трябва да бъдат внесени във финансирани от Съюза разходи в рамките на споделеното управление, в случай на неспазване на правилата за възлагане на обществени поръчки, одобрени с Решение С(2013) 9527 от 19 декември 2013 г. на Европейската комисия (Насоките).“.

**§ 10.** В чл. 19 се създава т. 4:

„4. за кандидати по чл. 7, ал. 3 - когато се установят нередности, за които Насоките предвиждат сто процента финансова корекция.“.

**§ 11.** В чл. 23 се правят следните изменения и допълнения:

1. В ал. 1 накрая се добавя „и 3“.
2. В ал. 2:

а) в т. 1 думите „ал. 2, т. 1“ се заменят с „ал. 3, т. 1“;

б) в т. 2 думите „ал. 2, т. 2“ се заменят с „ал. 2 и ал. 3, т. 2“.

**§ 12.** В чл. 27, ал. 1 думите чл. 5, ал. 2, т. 2“ се заменят с „чл. 5, ал. 2 и ал. 3, т. 2“.

**§ 13.** В чл. 30, ал. 1 думата „заявява“ се заменя с „декларира“.

**§ 14.** В чл. 32 се правят следните допълнения:

1. В ал. 2:

а) в т. 1:

аа) в б. „г“ след думите „разходи за дизайн“ се добавят „разходи за езикова адаптация“;

бб) в б. „д“ накрая се добавя: „разходи за езикова адаптация на уебсайта“.

б) . в т. 6 накрая се добавя: „За оценката се съставя доклад в края на всеки период съгласно чл. 35, ал. 2, който е неразделна част от заявлението по чл. 46, ал. 1“.

2. Създава се ал. 11:

„(11) Когато кандидатът за предоставяне на финансова помощ се явява възложител по смисъла на Закона за обществените поръчки, за всеки заявен за финансиране разход по ал. 2 представя документи от проведена процедура по реда на чл. 44 от Закона за обществените поръчки.“.

**§ 15.** В чл. 33, ал. 1, т. 7 думите „OB, L 347/1 от 11.12.2006 г“ се заличават.

**§ 16.** В чл. 39, се правят следните изменения и допълнения:

1. Създава се нова ал. 2:

„(2) Кандидатите по чл. 34, ал. 1, т. 2 - 5 доказват изпълнението на условията по ал. 1 самостоятелно и/или чрез всички членове винопроизводители, участващи в промоционалния проект. В случай че условията по ал. 1 се доказват чрез членовете, се вземат предвид данните на всички членове винопроизводители, участващи в промоционалния проект.“.

1. Досегашните ал. 2 и 3 стават съответно ал. 3 и 4.
2. Досегашната ал. 4 става ал. 5 и в нея думите „ал. 2“ се заменят с „ал. 3“.
3. Досегашните ал. 5, 6 и 7 стават съответно ал. 6, 7 и 8.
4. Досегашната ал. 8 става ал. 9 и в нея думите „ал. 3“ се заменят с „ал. 4“.
5. Досегашната ал. 9 става ал. 10.

**§ 17**. В чл. 40, ал. 1 думите „ал. 2“ се заменят с „ал. 3“.

**§ 18**. В чл. 41 се правят следните изменения:

1. В ал. 4 думите „ал. 5“ се заменят с „ал. 6“.

2. В ал. 8 думите „ал. 2“ се заменят с „ал. 3“.

3. В ал. 10:

а) в т. 3 думите „ал. 5“ се заменят с „ал. 6“;

б) в т. 8, 9 и 11 думите „ал. 2“ се заменят с „ал. 3“.

**§ 19**. В чл. 42 се създава ал. 4:

„(4) Кандидатите възложители по смисъла на Закона за обществените поръчки по чл. 32, ал. 11 провеждат обществени поръчки за избор на изпълнители на дейностите по проекта след подписване на договор по ал.1. В едномесечен срок от представяне на документите за проведената обществена поръчка ДФЗ сключва допълнително споразумение към договора по ал. 1 за вписване на избрани изпълнители след одобряване на проведената обществена поръчка. Дейностите по проекта се изпълняват от изпълнителите посочени в допълнителното споразумение.“.

**§ 20.** В чл. 44, ал. 1, изречение първо накрая се добавя: „а за кандидати възложители по смисъла на Закона за обществените поръчки и след сключване на допълнително споразумение по чл. 42, ал. 4“.

**§ 21.** В чл. 46 се правят следните допълнения:

1. В ал. 1 се създава изречение второ: „Към заявлението се прилага доклад по чл. 32, ал. 2, т. 6.“.
2. В ал. 8 се създава т. 11:

„11. за кандидати по чл. 32, ал. 11 - когато се установят нередности, за които регламент и/или Насоките предвиждат финансова корекция“.

**§ 22.** В чл. 52 се създава ал. 7:

„(7) Кандидатите по ал. 1, които са възложители по смисъла на Закона за обществените поръчки, провеждат съответните процедури при избор на изпълнители за дейностите по проекта.“.

**§ 23.** В чл. 53, ал. 5 накрая се добавя: „а за кандидати по чл. 52, ал. 7 и след сключване на допълнително споразумение по чл. 59, ал. 4“.

**§ 24.** Вчл. 56 се създава ал. 14:

„(14) При подаване на заявлението ползвателят на помощта осигурява оригиналите на всички документи, включително и тези, за които се изискват копия, като удостоверява съответствието на представените копия със заверка „Вярно с оригинала“. Служителят, приемащ документите, сверява предоставените копия с оригиналните документи. Когато оригиналният документ е на чужд език, се прилага и превод на български език от заклет преводач.”.

**§ 25.** Вчл. 59 се създава ал. 4:

„(4) Кандидатите по чл. 52, ал. 7 провеждат обществени поръчки за избор на изпълнител/и на дейностите по проекта след подписване на договор за предоставяне на финансова помощ. В едномесечен срок от представяне на документите за проведената обществена поръчка ДФЗ сключва допълнително споразумение към договора по ал. 1 за вписване на избран/и изпълнител/и и конкретни дейности, които ще бъдат изпълнени, след одобряване на проведената обществена поръчка. Дейностите по проекта се изпълняват от изпълнител/ите посочен/и в допълнителното споразумение.“.

**§ 26.** В чл. 61 се правят следните изменения и допълнения:

1. Създава се нова ал. 4:

„(4) Авансово плащане за кандидати по чл. 52, ал. 7 може да бъде заявено до 2 месеца от датата на сключване на допълнително споразумение по чл. 59, ал. 4, но не по-късно от 20 септември на съответната финансова година.“.

1. Досегашната ал. 4 става ал. 5.

**§ 27.** В чл. 63 се правят следните изменения и допълнения:

1. В ал. 3, т. 6 се изменя така:

„6. копие от протокол за проведена 72-часова проба при експлоатационни условия (Образец № 17 - Приложение № 17 към чл. 7, ал. 3, т. 17 от Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г.) в случаите, когато се изисква съгласно действащата нормативна уредба;“.

2. В ал. 5 се създава изречение трето: „Когато оригиналният документ е на чужд език, се прилага и превод на български език от заклет преводач.“

**§ 28.** В чл. 64, ал. 7 се създава т. 6:

„6. за кандидати по чл. 52, ал. 7 се установят нередности, за които Насоките предвиждат финансова корекция, чийто размер и основание се посочват в заповедта по ал. 5.“.

**§ 29.** В чл. 67 се създава ал. 5:

„(5) Кандидатите за подпомагане, които са възложители по смисъла на Закона за обществените поръчки, провеждат съответните процедури за избор на застрахователна компания.“.

**§ 30.** В чл. 73, ал. 1 се създава т. 5:

„5. за кандидати по чл. 67, ал. 5 – копие на всички документи от проведената процедура за възлагане на обществена поръчка съгласно изискванията на Закона за обществените поръчки.“.

**§ 31.** В чл. 74 се правят следните допълнения:

1. В ал. 1 накрая се добавя: „а когато заявлението е подадено от кандидат по чл. 67, ал. 5 и одобрява проведената обществена поръчка“.
2. В ал. 8 се създава т. 5:

„5. за кандидати по чл. 67, ал. 5 се установят нередности, за които Насоките предвиждат финансова корекция, чийто размер и основание се посочват в заповедта по ал. 6.“.

**§ 32.** В§ 1 от допълнителните разпоредби се правят следните изменения и допълнения:

1. Точка 32 се изменя така:

„32. "Професионална организация" е юридическо лице, регистрирано по Закона за юридическите лица с нестопанска цел, което обединява производители или производители и търговци на вина със ЗНП, ЗГУ или на сортови вина без ЗНП и ЗГУ.“.

1. Създава се т. 47:

„47. „Нови продукти, процеси и технологии“ са нововъведени в лозаро-винарския сектор продукти, процеси и технологии (иновации, съгласно чл. 38 от Регламент 1149/2016).“.

**§ 33.** В Приложение № 3 към чл. 13, ал. 6, в т. 4 абревиатурата „БП“ се заменя с „ППК“.

**§ 34.** В Приложение 7 към чл. 41, ал. 4, в реда под т. 2, в колона 4 „Коментари“ думите „ал. 5“ се заменят с „ал. 6“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 35**. В Наредба № 2 от 2014 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2014 – 2018 г. (обн., ДВ, бр. 34 от 2014 г. изм., бр. 60 и 89 от 2014 г., бр. 92 от 2015 г., бр. 8 и 42 от 2016 г., бр. 32 и 67 от 2017 г.) в чл. 8, ал. 5 се изменя така:

 „(5) Финансова помощ за парично обезщетение за загуба на доход се изплаща на една вноска в сроковете и по реда на чл. 28, ал. 2.”

**§ 36.** По подадените до влизане в сила на тази наредба заявления за обезщетение за загуба на доход по § 35, за които има издадени заповеди по чл. 28, ал. 2 от Наредба № 2 от 2014 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2014 – 2018 г., втората вноска се изплаща в срок до 01.02.2019 г.

**§ 37.** Наредбата влиза в сила от деня на обнародването й в "Държавен вестник" и се прилага и по отношение на първия прием през 2019 г.

**РУМЕН ПОРОЖАНОВ**

Министър на земеделието, храните и горите